βασιλευοντος βασιλεων αρσακου ευεργετου δικαιου επιφανους και φιλελληνος και βασιλισσων σιακης τε της ομοπατριας αυτου αδελφης και γυναικος και αρυαζατης της επικαλουμενη[ς] αυτομα της εγ βασιλεως μεγαλου τιγρανου και γυναικος αυτ[ου] και αζατης της ομοπατριας αυτου αδελφης και γυναικος ετους μηνος απελλαιου εν υπαρχεια βαισειροις προς σταθμω βαιθαβαρτοις εν κωμη κωπανει επι των υπογεγραμμενων μαρτυρων εξωμολογησατο και συνεγραψατο βαρακης και σωβηνης οι του μαιφορρου υιοι ειληφεναι παρα γαθακου του οιπατου αργυριου επισημου δραχμας τριακοντα τειμην αμπελου της ουσης εν κωμη κωπανει την επονομαζομενην δαδβακανρας το ιδιον μερος το επιβαλλον αυτω μερος παρα των συνκληρων μετα υδατος και ακροδρυοις καρποφοροις τε και ακαρποις και εισοδω και εξοδω και τοις συνκυρουσιν εις αυτην πασιν εστω το εν μερος βαρακει κ[αι] το εν μερος γαθακει εφ ω παραλαβων ο δηλουμενος γαθακης εξει την αργυρωνητον αμπελον εις τον απαντα χρονον αυτος τε και τα εγγονα αυτου τελωντες κατ ενιαυτον κοινη τα γεγραμμενα εν τη παλαια συνγραφη παντα απο πληρους και μη εξεστω τω βαρακει μηδε τω αδελφω αυτου μηδε τοις εγγονοις αυτων μηδε αλλω μηθενι υπερ αυτων εγβαλειν τον γαθακην εκ της αργυρωνητου αμπελου μητε αυτον μηδε τα [εγ]γο[ν]α α[υτου] ος αν δε εγβαλη η αλλου εγβαλλομενου μη καταστας διεξα[ξ]η και μη καθαρα ποιηση [ε]σται ακυρος και προσαποτεισ[ει η]ν ελαβεν τειμην διπλ[ην] και αλλας επιτειμου δραχμας [ς κα]ι τω βασιλει τας ισας εαν [δε κ]αι ο γαθακης ολιγωρηση την [αμπε]λον και μη ποιηση αυτη[ν] επαφον αποτειννυετω το α[υτο επι]τειμον κα[ι] το υδωρ παρα ογδοην ημερας το ημισυ και [της ε]παγωγης νυκτος το ημισυ μαρτυρες χοσστροης ορκαδατου [α]πακης υστροβωγου μει[ριδ]ατης οχοβαγου. και κρεων λιτραι ελος αρτων κοτυλαι βους οινου κοτυλαι [ και] ενβαθρου δραχμη.
Media — Avroman — 88/7 BC — JHS 35.1915.22-65
 88/7 BC 